|  |  |  |
| --- | --- | --- |
| 30.05.2024. |  |  Nr. 29  |
|  |  | (prot. Nr.21, 1.p.) |
| **Par sabiedrības ar ierobežotu atbildību „Jūrmalas siltums” siltumenerģijas apgādes pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2023.gada 18.aprīlī saņēma sabiedrības ar ierobežotu atbildību ,,Jūrmalas siltums”, reģistrācijas numurs: 42803008058, juridiskā adrese: Slokas iela 47A, Jūrmala, LV-2015 (turpmāk – SIA ,,Jūrmalas siltums”), iesniegumu (2023.gada 18.aprīlis Nr.01-3.1/44) ar tam pievienotu siltumenerģijas apgādes pakalpojumu tarifu projektu un 2023.gada 22.maijā, 27.jūnijā, 23.augustā un 14.novembrī, 2024.gada 11.janvārī, 17.janvārī, 26.februārī, 6.martā, 10.aprīlī, 22.aprīlī, 24.aprīlī un 15.maijā – papildu informāciju, izmaksu pamatojošos dokumentus un tarifu projekta precizējumu (2023.gada 22.maijs bez numura, 2023.gada 27.jūnijs Nr.01-3.1/68-e, 2023.gada 23.augusts Nr.01-3.1/81-e, 2023.gada 14.novembris Nr.01-3.1/121-e, 2024.gada 11.janvāris Nr.01-3.1/3-e, 2024.gada 17.janvāris Nr.01-3.1/6-e, 2024.gada 26.februāris Nr.01-3.1/14-e, 2024.gada 6.marts Nr.01-3.1/19-e, 2024.gada 10.aprīlis Nr.01-3.1/30-e, 2024.gada 22.aprīlis Nr.01-3.1/33-e, 2024.gada 24.aprīlis Nr.01-3.1/35-e un 2024.gada 15.maijs Nr.01-3.1/40-e) (turpmāk – tarifu projekts).

**Regulators konstatē**

1. Tarifu projekts ir aprēķināts saskaņā ar Regulatora 2010.gada 14.aprīļa lēmumu Nr.1/7 ,,Siltumenerģijas apgādes pakalpojumu tarifu aprēķināšanas metodika” (turpmāk – Metodika) un atbilst likuma ,,Par sabiedrisko pakalpojumu regulatoriem” (turpmāk – Likums) 19.panta pirmajai daļai un 20.panta pirmajai daļai.
2. SIA ,,Jūrmalas siltums” paziņojumu par tarifu projekta iesniegšanu Regulatoram publicēja 2023.gada 26.aprīlī (Latvijas Vēstnesis, 2023, 81.nr.). Priekšlikumi un ieteikumi par iesniegto tarifu projektu Regulatorā un SIA ,,Jūrmalas siltums” nav saņemti.
3. SIA ,,Jūrmalas siltums” saskaņā ar Metodikas 43.2punktu ir aprēķinājusi dabasgāzes akcīzes nodokļa komponenti – 0,59 EUR/MWh.
4. SIA ,,Jūrmalas siltums” ir iesniegusi tarifu projektu, kurā tarifu veidojošajās izmaksās iekļauti saskaņā ar Metodikas 43.14punktu iepriekšējā perioda neparedzētie ieņēmumi, vienlaicīgi aprēķinot tarifu projektu bez neparedzētajiem ieņēmumiem pēc viena gada perioda beigām.
5. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku, ja ir saņemta Regulatora atļauja, izņemot Enerģētikas likuma 49.panta pirmajā un 1.1daļā minētos gadījumus.
6. No Metodikas 43.8punkta izriet, ka Regulators pēc savas iniciatīvas vai komersanta pieprasījuma atbilstoši Enerģētikas likuma 6.panta 3.1daļai var dot uz noteiktu termiņu atļauju komersantam pašam noteikt tarifus saskaņā ar Metodiku, ja ir mainījusies iepirktā kurināmā cena (turpmāk – kurināmā cena) vai komersantam ir izveidojušies neparedzētie ieņēmumi vai izmaksas. Atļaujā Regulators nosaka atskaites periodu komersanta iesniedzamajai informācijai par izmaksu un ieņēmumu izmaiņām.
7. Metodikas 43.9punkts noteic, ja komersants ir saņēmis 43.8punktā minēto atļauju un komersants pieņem lēmumu par jauniem tarifiem, tad ne vēlāk kā 30 dienas pirms jauno tarifu spēkā stāšanās brīža komersants publicē tarifus oficiālajā izdevumā ,,Latvijas Vēstnesis”, nosūta attiecīgajai pašvaldībai iedzīvotāju informēšanai un ievietošanai tās tīmekļvietnē un publicē savā tīmekļvietnē, ja tāda ir, un vienlaikus iesniedz Regulatoram pamatojumu jaunajiem tarifiem, iesniedzot Metodikas 43.91. līdz 43.94.apakšpunktā noteikto informāciju.
8. Metodikas 43.151. līdz 43.154.apakšpunkts noteic kārtību, kā komersantam, kas ir saņēmis Metodikas 43.8punktā minēto atļauju pašam noteikt tarifus saskaņā ar Metodiku, gadījumā, ja komersantam ir izveidojušās neparedzētās izmaksas vai ieņēmumi, jārīkojas, lai realizētu tiesības iesniegt Regulatoram siltumenerģijas apgādes pakalpojumu tarifu aprēķinu, kas ietver neparedzēto izmaksu komponenti.
9. SIA ,,Jūrmalas siltums” siltumenerģijas apgādes pakalpojumu tarifu veidojošajās izmaksās ir iekļautas dabasgāzes un šķeldas kā kurināmā izmaksas.
10. SIA ,,Jūrmalas siltums” pilnvarotais pārstāvis piedalījās Regulatora padomes sēdē attālināti un uzturēja lūgumu apstiprināt SIA ,,Jūrmalas siltums” siltumenerģijas apgādes pakalpojumu tarifus.

**Regulators secina**

1. Regulators ir izvērtējis tarifu projektu un tarifu veidojošo izmaksu pamatojumu un secina, ka tarifu projekts ir pamatots un aprēķināts tādā apmērā, lai segtu SIA ,,Jūrmalas siltums” siltumenerģijas apgādes pakalpojumu izmaksas.
2. Regulators secina, ka SIA ,,Jūrmalas siltums”, sniedzot siltumenerģijas apgādes pakalpojumus, ir iespējamas kurināmā cenu izmaiņas. Tādējādi, lai SIA ,,Jūrmalas siltums” būtu tiesiska iespēja savlaicīgāk reaģēt uz kurināmā cenu izmaiņām un noteikt tarifus, kas atbilst ekonomiski pamatotām izmaksām, ir pamatoti izdot Regulatora atļauju SIA ,,Jūrmalas siltums” pašai noteikt siltumenerģijas apgādes pakalpojumu tarifus kurināmā cenu izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām.
3. Regulators secina, ka būtisks nosacījums atļaujas izdošanai ir šis lēmums par SIA ,,Jūrmalas siltums” siltumenerģijas apgādes pakalpojumu tarifu apstiprināšanu, kuru pieņemot Regulators izvērtēja visas SIA ,,Jūrmalas siltums” siltumenerģijas apgādes pakalpojumu izmaksas. Ņemot vērā minēto, atļaujas termiņš nosakāms, līdz stājas spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA ,,Jūrmalas siltums”.
4. Pēc atļaujas piešķiršanas SIA ,,Jūrmalas siltums” pašai noteikt siltumenerģijas apgādes pakalpojumu tarifus Likuma un enerģētikas nozares speciālo normatīvo aktu tiesību normas nodrošina Regulatora tiesības uzraudzīt SIA ,,Jūrmalas siltums” darbību un aizstāvēt lietotāju tiesības saņemt siltumenerģijas apgādes pakalpojumus par tarifiem, kuri atbilst ekonomiski pamatotām izmaksām.
5. Atļauja SIA ,,Jūrmalas siltums” pašai noteikt siltumenerģijas apgādes pakalpojumu tarifus kurināmā cenu izmaiņu gadījumā vai, ja ir izveidojušies neparedzētie ieņēmumi vai izmaksas, nozīmē SIA ,,Jūrmalas siltums” tiesības izvēlēties, vai un kad atļauju izmantot.

Vienlaicīgi, lai nodrošinātu lietotāju interešu aizstāvību, nosakāmi atļaujas nosacījumi:

* SIA ,,Jūrmalas siltums” pienākums pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cenas būs zemākas nekā atbilstošās cenas piemērotajā siltumenerģijas gala tarifā un ja kurināmā cenu izmaiņas ietekmē siltumenerģijas apgādes pakalpojumu izmaksu samazinājumu, kas rada vismaz 0,50 EUR ietekmi uz gala tarifu;
* SIA ,,Jūrmalas siltums” pienākums pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, aprēķinot siltumenerģijas apgādes pakalpojumu gala tarifu ar neparedzēto ieņēmumu komponenti (EUR/MWh).

Šādi nosacījumi nodrošinās šā lēmuma atbilstību Likuma 1., 5.pantam un 20.panta pirmajai daļai, nosacījumi ir samērīgi ar SIA ,,Jūrmalas siltums” noteiktajām tiesībām līdz ar atļaujas piešķiršanu un atbilst šā lēmuma mērķim – piešķirt tiesības SIA ,,Jūrmalas siltums” saskaņā ar Metodiku savlaicīgi noteikt tarifus, kas atbilst ekonomiski pamatotām izmaksām.

1. Saņemot no SIA ,,Jūrmalas siltums” Metodikas 43.91. līdz 43.94.apakšpunktā noteikto informāciju saistībā ar aprēķinātajiem tarifiem, Regulators 21 dienas laikā pēc jauno tarifu un pamatojuma saņemšanas izvērtēs iesniegto tarifu atbilstību Metodikai un iesniegto tarifu pamatojumu, kas nodrošinās Regulatora uzraudzību pār SIA ,,Jūrmalas siltums” aprēķinātajiem tarifiem. Ja Regulators 21 dienas laikā pēc jauno tarifu un pamatojuma saņemšanas pieņems lēmumu par SIA ,,Jūrmalas siltums” iesniegto tarifu neatbilstību Metodikai vai noraidīs iesniegto tarifu pamatojumu vai tarifus, ja SIA ,,Jūrmalas siltums” nebūs ievērojusi Metodikā noteikto procedūru vai termiņus, tarifi nestāsies spēkā SIA ,,Jūrmalas siltums” noteiktajā termiņā un Regulators rīkosies atbilstoši Metodikas 43.12punktā noteiktajam.

Saskaņā ar Metodikas 5., 7., 11., 14.punktu, 31.22., 33.17., 34.14. un 41.2.apakšpunktu, 43.2, 43.8, 43.14, 43.15 un 43.16punktu, likuma ,,Par akcīzes nodokli” 6.1panta pirmo daļu, 15.1panta pirmās daļas 1.punktu, pamatojoties uz likuma ,,Par sabiedrisko pakalpojumu regulatoriem” 1.pantu, 5.pantu, 7.panta pirmo daļu, 9.panta pirmās daļas 1., 3. un 9.punktu un otro daļu, 10.panta pirmo daļu, 19.panta pirmo, septīto un trīspadsmito daļu, 20.panta pirmo daļu, 21.panta piekto daļu un 25.panta pirmo daļu, Enerģētikas likuma 6.panta 3.1daļu, Administratīvā procesa likuma 13.pantu, 55.panta 1.punktu, 56.panta pirmo daļu, 63.panta pirmās daļas 1.punktu, 65.panta pirmo un trešo daļu, 66.panta pirmo daļu un 68.panta pirmo, otro un trešo daļu,

**padome nolemj:**

1. apstiprināt SIA ,,Jūrmalas siltums” siltumenerģijas apgādes pakalpojumu tarifus ar neparedzēto ieņēmumu komponenti 8,52 EUR/MWh (bez pievienotās vērtības nodokļa):
	1. siltumenerģijas ražošanas tarifu 52,32 EUR/MWh;
	2. siltumenerģijas pārvades un sadales tarifu 19,70 EUR/MWh;
	3. siltumenerģijas tirdzniecības tarifu 3,80 EUR/MWh;
	4. siltumenerģijas gala tarifu 67,89 EUR/MWh (ar dabasgāzes akcīzes nodokļa komponenti 0,59 EUR/MWh);
2. noteikt, ka šā lēmuma lemjošās daļas 1.punktā apstiprinātie tarifi ir spēkā no 2024.gada 1.jūlija līdz 2025.gada 30.jūnijam;
3. apstiprināt SIA ,,Jūrmalas siltums” siltumenerģijas apgādes pakalpojumu tarifus (bez pievienotās vērtības nodokļa):
	1. siltumenerģijas ražošanas tarifu 52,32 EUR/MWh;
	2. siltumenerģijas pārvades un sadales tarifu 19,70 EUR/MWh;
	3. siltumenerģijas tirdzniecības tarifu 3,80 EUR/MWh;
	4. siltumenerģijas gala tarifu 76,41 EUR/MWh (ar dabasgāzes akcīzes nodokļa komponenti 0,59 EUR/MWh);
4. noteikt, ka šā lēmuma lemjošās daļas 3.punktā apstiprinātie tarifi ir spēkā no 2025.gada 1.jūlija;
5. piešķirt SIA ,,Jūrmalas siltums” atļauju pašai saskaņā ar Metodiku noteikt siltumenerģijas apgādes pakalpojumu tarifus kurināmā cenu izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām;
6. noteikt atļaujas termiņu – līdz stāsies spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA ,,Jūrmalas siltums”;
7. noteikt atļaujas nosacījumus:
	1. SIA ,,Jūrmalas siltums” pienākumu turpmāk pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cenas būs zemākas nekā atbilstošās cenas piemērotajā siltumenerģijas gala tarifā un ja kurināmā cenu izmaiņas ietekmē siltumenerģijas apgādes pakalpojumu izmaksu samazinājumu, kas rada vismaz 0,50 EUR ietekmi uz gala tarifu;
	2. SIA ,,Jūrmalas siltums” pienākumu pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, aprēķinot siltumenerģijas apgādes pakalpojumu gala tarifu ar neparedzēto ieņēmumu komponenti (EUR/MWh);
8. uzdot SIA ,,Jūrmalas siltums” iesniegt Regulatoram neparedzēto izmaksu vai ieņēmumu aprēķinus atbilstoši Metodikas 43.151.apakšpunktam;
9. uzdot SIA ,,Jūrmalas siltums” iesniegt Regulatoram informāciju par kurināmā cenu izmaiņām trīs darbdienu laikā;
10. uzdot SIA ,,Jūrmalas siltums” vienlaicīgi ar šā lēmuma lemjošās daļas 9.punktā noteiktās informācijas iesniegšanu informēt Regulatoru par jauniem noslēgtajiem kurināmā piegādes līgumiem vai grozījumiem līgumos, iesniedzot kopijas, kā arī sniegt informāciju, kas pamato saimnieciski izdevīgākā kurināmā cenas piedāvājuma izvēli;
11. atcelt no 2024.gada 1.jūlija Sabiedrisko pakalpojumu regulēšanas komisijas 2023.gada 9.februāra lēmumu Nr.10 ,,Par sabiedrības ar ierobežotu atbildību ,,Jūrmalas siltums” siltumenerģijas apgādes pakalpojumu tarifiem” (Latvijas Vēstnesis, 2023, 31.nr.).

 Ja mainās tarifus ietekmējošie faktori vai SIA ,,Jūrmalas siltums” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU